smcproject/ml-wiki-sentences huggingface dataset:
സമുദ്രനിരപ്പിൽ നിന്ന് 75 മീറ്റർ വരെ ഉയരത്തിൽ സ്ഥിതി ചെയ്യുന്ന ഈ പഞ്ചായത്ത്, വടക്കൻ കാർഷിക കാലാവസ്ഥാമേഖലയിൽ ഉൾപ്പെടുന്ന ഒരു പ്രദേശമാണ്.
ഉയർന്ന സമതലങ്ങൾ , കുന്നുകൾ , വിശാലമായ കടൽത്തീരം എന്നിങ്ങനെ വൈവിധ്യമാർന്ന ഭൂപ്രകൃതിയാണ്‌ പള്ളിക്കര പഞ്ചായത്തിന്റേത്.
പഞ്ചായത്തിന്റെ മൊത്തം വിസ്തൃതിയിൽ പത്തു ശതമാനത്തോളം കടൽതീരമാണ്.
തെക്ക് ചിത്താരിപ്പുഴ മുതൽ വടക്ക് ബേക്കൽപുഴ വരെ നീണ്ടു കിടക്കുന്ന ശരാശരി എട്ട് മീറ്റർ ഉയരത്തിൽ അറബിക്കടലിനു സമാന്തരമായി കിടക്കുന്ന ഒരു കുന്നുണ്ട്.
ഈ കുന്നിനോടു ചേർന്നാണ് ബേക്കൽ കോട്ട സ്ഥിതി ചെയ്യുന്നത്.
നാഷണൽ ഹൈവേയ്ക്ക് പടിഞ്ഞാറു നിന്ന് വടക്കുദിക്കിലേക്ക് ക്രമമായി ചെരിയുന്ന പീഠഭൂമി പിന്നീട് മൂന്ന് പ്രധാന കുന്നിൻനിരകളായി വേർപിരിയുന്നു.
ആലക്കോട് ഇരട്ടക്കുന്ന് മയിലാട്ടിമൊട്ട, തോക്കാനം മൊട്ട, മഞ്ഞങ്ങാട്ടുമൊട്ട, ഉദുമ, പള്ളിക്കര പഞ്ചായത്ത് അതിരിൽ പെടുന്ന വെടിക്കുന്ന് എന്നിവയാണ് ഏറ്റവും ഉയരമുള്ള കുന്നുകൾ.
തീരദേശങ്ങളിൽ മണലും മണൽകലർന്ന മണ്ണുമാണു കാണുന്നതെങ്കിൽ  ആലക്കോട് മയിലാട്ടിമൊട്ട തുടങ്ങിയ പ്രദേശങ്ങൾ നല്ല മണ്ണുള്ള പ്രദേശങ്ങളാണ്.
പഞ്ചായത്തിന്റെ തെക്കുഭാഗത്തായി സ്ഥിതി ചെയ്യുന്ന മഞ്ഞങ്ങാട്ടുമൊട്ടയാണ് ഏറ്റവും ഉയർന്ന കുന്ന്.
കാഞ്ഞങ്ങാട്-ചന്ദ്രഗിരി റോഡ് തീരദേശത്തെ കുന്നിൽ നിന്ന് വേർതിരിക്കുന്നു.
പഞ്ചായത്തിൽ അങ്ങിങ്ങായി ഒട്ടേറെ ചെറിയ കുളങ്ങളുണ്ട്.
പഞ്ചായത്തിന്റെ ജലസമൃദ്ധിയെ കാത്തു സൂക്ഷിക്കുന്ന ഇത്തരം കുളങ്ങളെ കൂവ്വലുകൾ എന്നാണ് ഇവിടെ ഉള്ളവർ പറയുന്നത്.
തികച്ചും ഒരു കാർഷിക ഗ്രാമമാണ് പള്ളിക്കര പഞ്ചായത്ത്.
വിദ്യഭ്യാസ രംഗം
പനയാൽ, കീക്കാൻ, ബേക്കൽ എന്നിവിടങ്ങളിൽ വാസമുറപ്പിച്ച കർണ്ണാടക വിഭാഗക്കാരാണ് ഈ പ്രദേശത്ത് ആദ്യമായി സ്കൂളുകൾ ആരംഭിച്ചത്.
1865-ലാണ് നെല്ലിയടുക്കത്ത് ആരംഭിച്ച വിദ്യാലയമാണ്‌ ഇന്നത്തെ ഗവൺമെന്റ് എൽ.പി. സ്‌ക്കൂൾ, പനയാൽ ‍ .
തുടർന്ന് അഗസറഹൊളെ, ഏത്താംകോട്ട (ഇന്നത്തെ കീക്കൻ) എന്നീ പ്രദേശങ്ങളിൽ വിദ്യാലയങ്ങൾ സ്ഥാപിതമായി.
ഇവിടെ അധ്യയനം നടന്നിരുന്നത് കന്നടഭാഷയിലായിരുന്നു.
പനയാൽ ശ്രീമഹാലിംഗേശ്വര സ്കൂളിന്റെ സ്ഥാപനത്തോടെയാണ് ഈ പ്രദേശത്തെ പൊതു വിദ്യാഭ്യാസത്തിന്റെ വ്യാപനം ശക്തമായത്.
ബ്രിട്ടീഷ് ഭരണകാലത്ത് മദിരാശി സംസ്ഥാനത്തിന്റെ ഭാഗമായിരുന്ന ദക്ഷിണ കാനറ ജില്ലയിൽ ഉൾപ്പെട്ടിരുന്ന ഈ പ്രദേശത്ത് മലയാളം , കന്നട , തുളു , കൊങ്ങിണി , ഹിന്ദുസ്ഥാനി ഭാഷകൾ സംസാരിക്കുന്ന അനേകം ജനവിഭാഗങ്ങൾ താമസിച്ചു വരുന്നു.
അന്നത്തെ ബേക്കൽ താലൂക്കിലുൾപ്പെട്ടിരുന്ന പള്ളിക്കര ഒന്ന്, പള്ളിക്കര രണ്ട്, പനയാൽ, കീക്കാൻ എന്നീ വില്ലേജുകളാണ് ഈ ഗ്രാമപഞ്ചായത്തിൽ ഉണ്ടായിരുന്നത്.
1964-ൽ പഞ്ചായത്തിന്റെ പുനരേകീകരണം നടക്കുന്നതുവരെ പള്ളിക്കര, പനയാൽ, കീക്കാൻ ഗ്രാമപഞ്ചായത്തുകളാണ് ഈ പ്രദേശത്ത് ഭരണം നടത്തിയിരുന്നത്.
ജന്മിത്ത സമ്പ്രദായത്തിന്റെ ഭാഗമായ വെച്ചു കാണല് ‍, പാട്ടം , വാരം , കങ്കാണി , വാശി , നുരി , ശീലക്കാശ് എന്നിവയെല്ലാം ശക്തമായി തന്നെ നിലവിലുണ്ടായിരുന്നൊരു പ്രദേശമാണ്‌ ഇന്നത്തെ പള്ളിക്കര പഞ്ചായത്ത്.
ടിപ്പുവിന്റെ പടയോട്ട കാലത്ത് പടയാളികളായും കോട്ടയുടെ സം‌രക്ഷകരായും ഇവിടെ എത്തിച്ചേർന്ന മുസ്ളീങ്ങൾ , ഹനഫികൾ , രജപുത്രർ തുടങ്ങിയവർ കോട്ടയ്‌ക്കു സമീപം താമസമുറപ്പിക്കുകയും പിന്നീട് ആ പ്രദേശങ്ങളുടെ അവകാശം നേടി സ്ഥിരതാമസക്കഅരാവുകയും ചെയ്തു.
വ്യത്യസ്ത ഭാഷ സംസാരിക്കുന്നവരും വ്യത്യസ്ത ദേശക്കാരുമായ രാജാക്കൻമാരുടേയും പടയോട്ടങ്ങൾക്ക് വളരെക്കാലം സാക്ഷിയാകേണ്ടി വന്ന ഒരു പ്രദേശമാണ് പള്ളിക്കര.
ബദനൂർ വംശക്കാരായ നായക്കന്മാരുടെയും അതുപോലെ, ഹൈദരാലിയുടെയും ടിപ്പുവിന്റെയും പടനീക്കങ്ങളും പിടിച്ചെടുക്കലുകളും ഇവിടെ നടന്നിട്ടുണ്ട്.
വിവിധ ജാതിമതങ്ങളുടെ ആചാരവിശേഷങ്ങളും, ആഘോഷങ്ങളും ഉത്സവങ്ങളും തനിമ നഷ്ടപ്പെടാതെ ഇന്നും ഇവിടെ നിലനിൽക്കുന്നു.
പള്ളിക്കരയിലെ ഹോളി സ്പിരിറ്റ് ചർച്ച്, ബേക്കൽ ഹൈദ്രോസ് ജുമാ മസ്ജിദ്, പനയാൽ മഹാലിംഗേശ്വര ക്ഷേത്രം, പള്ളിപ്പുഴ മൊഹയദ്ദീൻ പള്ളി, അരവത്ത് സുബ്രഹ്മണ്യക്ഷേത്രം, മവ്വൽ രിഫാഇയ്യ ജുമാമസ്ജിദ്, പാക്കം മഹാവിഷ്ണുക്ഷേത്രം, ആലക്കോട് ശ്രീ മഹാവിഷ്ണു ക്ഷേത്രം, പെരുന്തട്ട ചാമുണ്ഡേശ്വരിക്ഷേത്രം, ബേക്കൽ ആജ്ഞനേയക്ഷേത്രം എന്നിവയാണ് പഞ്ചായത്തിലെ പ്രധാനപ്പെട്ട ദേവാലയങ്ങൾ.
തെയ്യം , കോൽക്കളി , പൂരക്കളി , ദഫ്‌മുട്ട് , തിടമ്പു നൃത്തം , തുടിപ്പാട്ട് തുടങ്ങിയവയാണ് പഞ്ചായത്തിൽ പ്രചാരത്തിലുള്ള പ്രധാന  കലാരൂപങ്ങൾ.
പുറമേ നിന്നുള്ള കണ്ണികൾ പള്ളിക്കര പഞ്ചായത്ത് Archived 2020-11-23 at the Wayback Machine .
പള്ളിക്കര ബീച്ച് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ജൂലൈ മുതൽ തുടരുന്നു.
പള്ളിക്കര ബീച്ച്
കേരളത്തിലെ കാസറഗോഡ് ജില്ലയിലെ ബേക്കൽ കോട്ടയോടു ചേർന്ന് കിടക്കുന്ന ബീച്ചാണ് പള്ളിക്കര ബീച്ച്.
പള്ളിക്കര, കാസർഗോഡ്
പള്ളിക്കര , കാസർഗോഡ് ജില്ലയിലെ ഒരു ദേശീയ പ്രാധാന്യമുള്ള വിദേശസഞ്ചാരകേന്ദ്രമായ ബേക്കൽ കോട്ട സ്ഥിതിചെയ്യുന്ന കടലോര ഗ്രാമമാണ്.
മണൽപ്രദേശമായ കടൽത്തീരത്ത് പുകയില കൃഷിചെയ്തുവരുന്നു.
കേരളത്തിൽ പുകയില കൃഷിചെയ്യുന്ന അപൂർവ്വം പ്രദേശങ്ങളിലൊന്നാണ് പള്ളിക്കര.
Bekal Fort - Kasargod സ്ഥാനം അതിരുകൾ ചരിത്രം ഗതാഗതം റയിൽവേ
പാലക്കാട്-മംഗലാപുരം റെയിൽപ്പാത ഇതുവഴി കടന്നുപോകുന്നു.
അറബിക്കടലിനു വളരെയടുത്തായാണ്  റെയിൽപ്പാത നിർമ്മിച്ചിരിക്കുന്നത്.
പ്രധാന വിനോദസഞ്ചാരകേന്ദ്രമായ ബേക്കൽ കോട്ട ഈ പാതയിലൂടെ കടന്നുപോകുന്നവർക്കു കാണാനാകും.
പള്ളിക്കരയിൽ ഒരു ചെറു റയിൽവേ സ്റ്റേഷൻ ഉണ്ട്.
ഇത് ബേക്കൽക്കോട്ടയിലേയ്ക്കു പോകുന്നവർക്ക് ഉപകാരപ്രദമാണ്.
എങ്കിലും റോഡുവഴി ബേക്കലിൽ എത്തുന്നതാണുത്തമം.
കോട്ടിക്കുളം എന്ന സ്ഥലത്തും ഒരു റെയിൽവേ സ്റ്റേഷൻ ഉണ്ട്.
പ്രധാന സ്ഥലങ്ങൾ ബേക്കൽ കോട്ട കാപ്പിൽ ബീച്ച് പട്ടത്താനം മലംകുന്ന് പാലക്കുന്ന് പള്ളം ആറാട്ടുകടവ് നാലാംവാതുക്കൽ ഹദ്ദാദ് നഗർ ബേക്കൽ ബീച്ച് തൃക്കണ്ണാട് ത്രയ്യമ്പകേശ്വര ക്ഷേത്രം മവ്വൽ കുഞ്ഞഹ്മദ് വലിയുല്ലാഹി മഖാം ചരൽകടവ് തഖ്‌വ മസ്ജിദ് പ്രധാന റോഡുകൾ ദേശീയപാത-17 പൊടിപ്പള്ളം-പാലക്കുന്ന് റോഡ് തിരുവകോളി-മലംകുന്ന് പട്ടത്താനം-മുടിയാക്കൽ ഹദ്ദാദ് റോഡ്
വിദ്യാഭ്യാസം ഭാഷകൾ
മലയാളം പ്രധാന ഭാഷയാണ്.
കൂടാതെ മാതൃഭാഷയായി കന്നടയും തുളുവും ഉറുദുവും സംസാരിക്കുന്ന വിഭാഗങ്ങളും പള്ളിക്കരയിൽ കാണാം ഭരണം നിയമസഭാ നിയോജകമണ്ഡലം: ഉദുമ ലോകസഭാ നിയോജകമണ്ഡലം: കാസറഗോഡ് അവലംബം
പള്ളിക്കരണൈ നീർത്തടം പള്ളിക്കരണൈ നീർത്തടം
ചെന്നൈ നഗരത്തിൽ സ്ഥിതി ചെയ്യുന്ന ഒരു ശുദ്ധജല നീർത്തടമാണ് പള്ളിക്കരണൈ നീർത്തടം .
ബംഗാൾ ഉൾക്കടലിന് സമീപമായി നഗരകേന്ദ്രത്തിനു 20 കിലോമീറ്റർ തെക്കോട്ടുമാറി കാഞ്ചീപുരം ജില്ലയിൽ 80 ചതുരശ്ര കിലോമീറ്റർ വിസ്തൃതിയിൽ സ്ഥിതി ചെയ്യുന്നു ചെന്നൈ നഗരത്തിലെ ഈ ഏക നീർത്തട ആവാസവ്യവസ്ഥ .
ദക്ഷിണേന്ത്യയിൽത്തന്നെ അവശേഷിക്കുന്ന അപൂർവം ശുദ്ധജല ആവാസവ്യവസ്ഥകളിലൊന്നാണിത്.
തമിഴ്നാട് സംസ്ഥാനത്തുനിന്നും ദേശീയ നീർത്തട സംരക്ഷണ പദ്ധതിയിൽ ഉൾപ്പെട്ട മൂന്ന് നീർത്തടങ്ങളിൽ ഒന്നാണിത്.
പോയിന്റ് കാലിമേർ, കഴുവേലി എന്നിവയാണ് മറ്റുള്ളവ.
ഈ ചതുപ്പു നിലത്തിൻ്റെ ഭൂപ്രകൃതിയനുസരിച്ചു ആണ്ടുവട്ടം മുഴുവനും ജലം നിലനിൽക്കുന്നതിനാൽ ഇവിടെ ഒരു ചതുപ്പുനില ആവാസവ്യവസ്ഥ നിലനിൽക്കുന്നു.
കേന്ദ്ര വനം പരിസ്ഥിതി മന്ത്രാലയത്തിന്റെ ‘ഇന്ത്യയിലെ ഉൾനാടൻ നീർത്തടങ്ങൾ’ എന്ന പ്രോജെക്ടിൽ അതീവപ്രാധാന്യമുള്ള നീർത്തടമായി പള്ളിക്കരണൈ നീർത്തടത്തെ ചേർത്തിരിക്കുന്നു.
വംശനാശം സംഭവിച്ചുകൊണ്ടിരിക്കുന്ന അനേകം സ്പീഷിസുകൾക്ക് വാസസ്ഥാനമായ ഈ നീർത്തടം ആയിരക്കണക്കിന് ദേശാടനക്കിളികളുടെ പ്രജനന കേന്ദ്രം കൂടിയാണ്.
ചെന്നൈക്ക് സമീപം തന്നെയുള്ള വേടന്താങ്കൽ പക്ഷി സങ്കേതത്തിൽ കണ്ടുവരുന്നതിനേക്കാൾ പക്ഷി വര്ഗങ്ങളെക്കാൾ അധികം ഇവിടെ കണ്ടുവരുന്നു.
പാതയോരങ്ങളിലെ അനിയന്ത്രിത ഖരമാലിന്യ നിക്ഷേപണവും അശാസ്ത്രീയമായ ദ്രവമാലിന്യ നിർമ്മാർജ്ജനവും അനധികൃത നിർമ്മാണങ്ങളുമെല്ലാം ഈ നീർത്തടത്തിന്റെ വിസ്തൃതി വല്ലാതെ കുറയാൻ കാരണമായിരിക്കുന്നു.
അവശേഷിക്കുന്ന ഭാഗങ്ങൾ കൂടി നശിച്ചുപോകാതിരിക്കാനായി 2007ൽ ഈ പ്രദേശത്തെ സംരക്ഷിത വനമേഖലയായി പ്രഖ്യാപിച്ചു.
ഭൂമേഖലയും പരിസ്ഥിതിയും
കോറമാൻഡൽ തീരത്തിന് സമാന്തരമായി  അഡയാർ നദീമുഖത്തിനു തെക്കുഭാഗത്തതായി സ്ഥിതി ചെയ്യുന്ന ഈ ചതുപ്പുനിലം ഓൾഡ് മഹാബലിപുരം റോഡ്, ജനവാസമേഖലകളായ പെരുങ്കുടി, സിരുശേരി, പള്ളിക്കരണൈ, തരമണി, വേളച്ചേരി എന്നിവയാൽ വലയം ചെയ്യപ്പെട്ടിരിക്കുന്നു.
ചതുപ്പുനിലങ്ങളും വെള്ളക്കെട്ടുകളും ജലസസ്യങ്ങളും കുറുങ്കാടുകളും നിറഞ്ഞ ഈ താഴ്ന്ന പ്രദേശത്തേക്ക് മുപ്പത്തിയൊന്നു വ്യത്യസ്ത ജലാശയങ്ങളിലെ അധികജലം മഴക്കാലത്ത് ഒഴുകിയെത്തുന്നു.
വേളച്ചേരി, നവലൂർ, പള്ളിക്കരണൈ എന്നീ പ്രദേശങ്ങൾ ഉൾപ്പെടുന്ന വൃഷ്ടിപ്രദേശം 235 ചതുരശ്ര കിലോമീറ്ററിലായി വ്യാപിച്ചു കിടക്കുന്നു.
പൊതുവെ പരന്നു കിടക്കുന്ന ഈ ഭൂപ്രദേശം സമുദ്രനിരപ്പിൽ നിന്നും ശരാശരി 5 മീറ്റർ ഉയരത്തിൽ സ്ഥിതി ചെയ്യുന്നു.
മുഖ്യമായും സെപ്റ്റംബർ-നവമ്പർ മാസങ്ങളിലെ വടക്കുകിഴക്കൻ മൺസൂണിൽ നിന്നും മഴ ലഭിക്കുന്ന ഈ പ്രദേശത്തു വർഷത്തിൽ ശരാശരി 1300 മില്ലിമീറ്റർ വർഷപാതം ലഭിക്കുന്നു.
പ്രദേശത്തെ താപനില വേനൽക്കാലത്ത് 35 ഡിഗ്രി മുതൽ 42 ഡിഗ്രി വരെയും മഞ്ഞുകാലത്ത് 25 ഡിഗ്രി മുതൽ 34 ഡിഗ്രി വരെയും അനുഭവപ്പെടുന്നു.
കഴിഞ്ഞ ഏതാനും പതിറ്റാണ്ടുകളിലായി ഈ നീർത്തടത്തിനു ചുറ്റും നടന്ന നിർമ്മാണ പ്രവർത്തനങ്ങളുടെയും ജനവാസമേഖലകളുടെ വികാസത്തിന്റെയും ഫലമായി ഈ മേഖലയുടെ വിസ്തൃതി വല്ലാതെ കുറയുകയുണ്ടായി.
അശാസ്ത്രീയമായ റോഡ് നിർമ്മാണം മൂലം ഇവിടം രണ്ടായി മുറിക്കപ്പെടുകയും റോഡിനു ഇരുവശവുമുള്ള മേഖലകൾ തമ്മിലുള്ള നീരൊഴുക്ക് നിലക്കുകയും ചെയ്തു.
ഒരു പതിറ്റാണ്ടു മുൻപ് വരെ ഏകദേശം നൂറ്റി ഇരുപതിലധികം പക്ഷി വര്ഗങ്ങള് കണ്ടിരുന്ന ചതുപ്പുകളിൽ ഇന്ന് അവയുടെ എണ്ണം പരിസ്ഥിതിയിലുണ്ടായ ബാഹ്യ ഇടപെടലുകൾ മൂലം തുലോം ശോഷിച്ചിരിക്കുന്നു.
1970കളിൽ 5500 ഹെക്ടറോളം വിസ്തൃതിയുണ്ടായിരുന്ന ഈ ജലാശയം ഇന്ന് വെറും 600 ഹെക്ടറിലേയ്ക്ക് ചുരുങ്ങിയിരിക്കുന്നു.
വർഷകാലത്ത് അധികമായി വന്നുചേരുന്ന ജലം ഒഗ്ഗിയം മടവ് എന്ന നീർച്ചാൽ വഴി ഒഴുകി ബക്കിങ്ഹാം കനാലിൽ എത്തിച്ചേരുകയും തുടർന്ന് കോവളം അഴിമുഖത്തു കടലിൽ ചേരുകയും ചെയ്യുന്നു.
ചെന്നൈ നഗരത്തിൽ പള്ളിക്കരണൈ നീർത്തടത്തിന്റെ അനുബന്ധ ഭാഗങ്ങളായിരുന്ന മറ്റു വന പ്രദേശങ്ങൾ ഇന്നും നിലനിൽക്കുന്നുണ്ട്.
തിയോസഫിക്കൽ സൊസൈറ്റി ക്യാമ്പസ്, ഗിണ്ടി ദേശീയോദ്യാനം, മദ്രാസ് ഐ ഐ  ടി, നൻമംഗലം സംരക്ഷിത വനമേഖല തുടങ്ങിയവ ആണവ.
ഈ ചതുപ്പുനിലത്തിന്റെ സമ്മിശ്ര ആവാസവ്യവസ്ഥ മുന്നൂറിലധികം സ്പീഷിസുകൾക്കു വാസസ്ഥലമാണ്.
ജൈവവൈവിധ്യം ജീവിവർഗ്ഗം സ്പീഷിസുകൾ സസ്യങ്ങൾ 114 സസ്തനികൾ 10 ഉരഗങ്ങൾ 21 മത്സ്യങ്ങൾ 46 ഉഭയജീവികൾ 10 ശലഭങ്ങൾ 7 പക്ഷികൾ 115
കയ്യേറ്റവും മലിനീകരണവും
1806ൽ ബക്കിങ്ഹാം കനാലിന്റെ നിർമ്മാണത്തോടെയാണ് ഈ മേഖലയിൽ മനുഷ്യരുടെ കടന്നുകയറ്റം ആരംഭിക്കുന്നത്.
ചെന്നൈ എം ർ ടി എസ്, നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യൻ ടെക്നോളജി, മറ്റു വിദ്യാഭ്യാസ സ്ഥാപനങ്ങൾ ഫ്ലൈ ഓവറുകൾ, ഐ ടി പാർക്കുകൾ, വാണിജ്യ കേന്ദ്രങ്ങൾ തുടങ്ങിയവയുടെ നിർമ്മാണം ഇവിടുത്തെ നീരൊഴുക്കിനെ തടസ്സപ്പെടുത്തുന്നു.
ചെന്നെ നഗര കോർപ്പറേഷന്റെ കൈവശമുള്ള 200 ഏക്കറോളം ഭൂമിയിൽ, 30 ഏക്കറിലായി ഒരു മാലിന്യ സംസ്കരണ കേന്ദ്രം നിർമ്മിക്കാൻ പദ്ധതിയുണ്ട്.
ഈ ഭാഗങ്ങളിൽ കെട്ടിക്കിടക്കുന്ന വെള്ളം തദ്ദേശവാസികൾ കുളിക്കാനും മറ്റുമായി ഉപയോഗിക്കാറുണ്ട്.
വളർത്തുമൃഗങ്ങളെ തീറ്റുവാനുള്ള സ്ഥലമായും പലരും നീർത്തടത്തെ ഉപയോഗിക്കുന്നു.
നിലവിൽ ദക്ഷിണ ചെന്നൈയിലെ ദ്രവമാലിന്യം സംസ്കരിക്കുന്നത് ചതുപ്പിനുളിലെ കേന്ദ്രത്തിൽ വച്ചാണ്.
ആളന്ദുർ മുനിസിപ്പാലിറ്റിയുടെ ഒരു വൻകിട മാലിന്യ സംസ്കരണ കേന്ദ്രവും ഇതിനു സമീപം സ്ഥിതി ചെയ്യുന്നു.
പള്ളിക്കരണൈ നീർത്തടത്തിൻ്റെ 250 ഏക്കറോളം ഭാഗത്ത് നഗരമാലിന്യം നിറഞ്ഞു കിടക്കുകയാണ്.
പല ഭാഗങ്ങളിലും മാലിന്യം കത്തിക്കുന്നതും തുടരുന്നു.
പ്രതിവർഷം 10 ഏക്കറോളം ചതുപ്പുനിലം ഇങ്ങനെ നഷ്ടമായിക്കൊണ്ടിരിക്കുന്നു.
ഇത് പ്രദേശത്തെ ജന്തുജാലങ്ങളുടെ എന്നതിൽ വൻ കുറവ് രേഖപ്പെടുത്താൻ കാരണമായി.
2011 ലെ അഗ്നിബാധ ഉൾപ്പെടെയുള്ള ദുരന്തങ്ങളുടെയും കോടതിവിധികളുടെയും പ്രകൃതിസംരക്ഷകരുടെ മുറവിളിയുടെയും അനന്തരഫലമായി അധികൃതരും പ്രദേശവാസികളും ഇപ്പോൾ ഈ നീർത്തടത്തിന്റെ സംരക്ഷണത്തിൽ ശ്രദ്ധാലുക്കളാണ്.
എങ്കിലും ചെന്നൈ കോർപറേഷന്റെ മാലിന്യനിക്ഷേപം ഉൾപ്പെടെയുള്ള പ്രവൃത്തികൾ ഇന്നും നിർബാധം തുടരുന്നു.
http://nammapallikaranai.org/marsh-not-forest/ Archived 2016-09-25 at the Wayback Machine .
The Hindu, on various dates in 2011
പള്ളിക്കുന്ന് ഇംഗ്ലീഷ് വിലാസം https://ml.wikipedia.org/wiki/Pallikkunnu
11°53′37″N 75°21′12″E ﻿ / ﻿ 11.8937000°N 75.3532100°E ﻿ / 11.8937000; 75.3532100 കണ്ണൂർ ജില്ലയിലെ ഒരു ചെറിയ നഗരം ആണ് പള്ളിക്കുന്ന് .
ഇത് കണ്ണൂർ നഗരസഭയുടെ പുറത്താണ് സ്ഥിതി ചെയ്യുന്നത്.
കണ്ണൂർ ടൌണിൽ നിന്നും മൂന്ന് കിലോമീറ്റർ ദൂരത്താണ് ഈ സ്ഥലം.
ഇവിടെ കണ്ണൂർ സെൻട്രൽ ജയിൽ , ദൂരദർശൻ ആകാശവാണി എഫ്‌ എം നിലയം എന്നിവയും സ്ഥിതി ചെയ്യുന്നു.
ബ്രിട്ടീഷ്‌ ഭരണ കാലത്ത് സൂപ്രണ്ട് താമസിച്ച ബംഗ്ലാവ് ഇപ്പോൾ കൃഷ്ണ മേനോൻ വനിതാ കോളേജ് ആണ്.
പ്രശസ്ത ചെറുകഥാകൃത്ത് ടി. പത്മനാഭൻ പള്ളിക്കുന്നിലാണ് ജനിച്ചത്.
2001-ലെ കാനേഷുമാരി പ്രകാരം പള്ളിക്കുന്നിലെ ജനസംഖ്യ 26,963 ആണ് .
ഇതിൽ 47% പുരുഷന്മാരും 53% സ്ത്രീകളുമാണ്.
പള്ളിക്കര, ബേക്കൽ
കേരളത്തിലെ കാസർഗോഡ് ജില്ലയിലെ ഹൊസ്ദുർഗ് താലൂക്കിലെ ഒരു  ഗ്രാമപഞ്ചായത്താണ് പള്ളിക്കര .
1980-കളുടെ അവസാനം വരെ പുകയില ചെടികൾക്ക് പേരുകേട്ട സ്ഥലമായിരുന്നു ഈ ഗ്രാമം.
ബേക്കൽ കോട്ട സ്ഥിതി ചെയ്യുന്നത് ഈ ഗ്രാമത്തിലാണ്.
പള്ളിക്കര ബീച്ച് വിനോദസഞ്ചാരികളുടെ ആകർഷണകേന്ദ്രം കൂടിയാണ്.
കാഞ്ഞങ്ങാട് നഗരത്തിന്  11 കിലോമീറ്റർ വടക്കും കാസർകോട് നിന്ന് 16 കി.
തെക്കുമായിട്ടാണ് പഞ്ചായത്ത് കേന്ദ്രം സ്ഥിതിചെയ്യുന്നത്.
കാഞ്ഞങ്ങാട്-കാസർകോഡ് തീരദേശ ഹൈവേ ഇതുവഴി കടന്നുപോകുന്നു.
2011 ലെ സെൻസസ് പ്രകാരം പള്ളിക്കരയിലെ ജനസംഖ്യ 14,334 ആണ്.
അതിൽ 6,611 പുരുഷന്മാരും 7,723 സ്ത്രീകളുമാണ്.
പള്ളിക്കര സെൻസസ് ടൗൺ 6.34 km 2 (2.45 sq mi) വിസ്തൃതിയിൽ വ്യാപിച്ചുകിടക്കുന്നു   അതിൽ 2,734 കുടുംബങ്ങൾ താമസിക്കുന്നു.
സംസ്ഥാന ശരാശരിയായ 1,084 നേക്കാൾ 1,168 കൂടുതലാണ് പള്ളിക്കരയിലെ സ്ത്രീ-പുരുഷ അനുപാതം.
6 വയസ്സിന് താഴെയുള്ള കുട്ടികളുടെ ജനസംഖ്യ 15% ആയിരുന്നു.
സംസ്ഥാന ശരാശരിയായ 94 ശതമാനത്തേക്കാൾ 89% കുറവാണ് പള്ളിക്കരയിലുള്ളത്.
പുരുഷ സാക്ഷരത 92.7% ആണ്, സ്ത്രീ സാക്ഷരത 86% ആണ്.
പള്ളിക്കരെ ഗ്രാമപഞ്ചായത്തിലെ വികസിത ഗ്രാമങ്ങളിലൊന്നാണ് പള്ളിക്കര.
കൃഷിയുമായി ബന്ധപ്പെട്ട ജോലികൾ, നിർമ്മാണ പ്രവർത്തനങ്ങൾ, വിദേശ പണം എന്നിവയിലൂടെയുള്ള വരുമാനമാണ് പ്രധാന വരുമാന മാർഗ്ഗങ്ങൾ.
കാഞ്ഞങ്ങാട്-കാസർകോഡ് തീരദേശ ഹൈവേ  വഴി നഗരങ്ങളുമായി ബന്ധിപ്പിക്കുന്നു.
NH.66 ലേക്ക് പ്രാദേശിക റോഡുകൾക്ക് പ്രവേശനമുണ്ട്.
മംഗലാപുരം- പാലക്കാട് പാതയിലെ കാഞ്ഞങ്ങാട് റെയിൽവേ സ്റ്റേഷൻ, ബേക്കൽ ഫോർട്ട് റെയിൽവേ സ്റ്റേഷൻ, കോട്ടിക്കുളം റെയിൽവേ സ്റ്റേഷൻ എന്നിവയാണ് ഏറ്റവും അടുത്തുള്ള റെയിൽവേ സ്റ്റേഷനുകൾ.
മംഗലാപുരം , കണ്ണൂർ, കോഴിക്കോട് എന്നിവിടങ്ങളിലാണ് ഏറ്റവും അടുത്തുള്ള വിമാനത്താവളങ്ങൾ.
ചിത്ര ഗാലറി തൃക്കണ്ണാട് ബീച്ച് പാക്കം താലൂക്ക് റോഡ് ഓം ശ്രീ മഠം ചെർക്കപ്പാറ സ്കൂൾ ചെർക്കപ്പാറ കുളം അവലംബം ↑ ↑
പള്ളിക്കാട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുസ്ലിം ശ്മശാനങ്ങളുടെ മലയാളനാമമാണ് പള്ളിക്കാട് അഥവാ പള്ളിപ്പറമ്പ് .
സാധാരണയായി മുസ്ലിം പള്ളികളോട് ചേർന്ന് സ്ഥിതി ചെയ്യുന്നതിനാലാണ് ഈ പേരുകൾ സിദ്ധിച്ചിട്ടുള്ളത്.
സാധാരണയായി ഖബ്റുകൾ (ശവക്കല്ലറ) തെക്കുവടക്കായിട്ടാണ് കുഴിക്കാറുള്ളത്.
തല വടക്കുഭാഗത്തായിവരുന്ന രീതിയിലാണ് ഇത് ഉണ്ടാവുക.
ഓരോ ഖബ്റിനടുത്തും അടയാളക്കല്ലുകൾ സ്ഥാപിക്കുകയോ എന്തെങ്കിലും ചെടികൾ വെച്ചുപിടിപ്പിക്കുകയോ ചെയ്യാറുണ്ട്.
മൈലാഞ്ചിച്ചെടികളാണ് സാധാരണയായി ഇത്തരത്തിൽ വെച്ചുപിടിപ്പിക്കുന്നത്.
അടയാളക്കല്ലിന് മീസാൻ കല്ല് എന്നാണ് പറയുന്നത്.
പള്ളിക്കുന്ന്, കൊല്ലം
കേരളത്തിലെ കൊല്ലം ജില്ലയിൽ കുമ്മിൾ ഗ്രാമപഞ്ചായത്തിലുള്ള ഒരു ഗ്രാമമാണ് പള്ളിക്കുന്ന്.
കടയ്ക്കൽ നിന്ന് 4 കിലോമീറ്റർ അകലെയാണ് പള്ളിക്കുന്ന് സ്ഥിതിചെയ്യുന്നത്.
ആരാധനാലയങ്ങൾ മോസ്കുകൾ മങ്കാട്നി ലമേൽ മുസ്ലിം ജുമാമസ്ജിദ് റോഡുകൾ കുമ്മിൾ - കിളിമാനൂർറോഡ് അവലംബങ്ങൾ
പള്ളിക്കുന്ന്, തൃശൂർ
തൃശ്ശൂർ ജില്ലയിലെ ചെറിയൊരു ഗ്രാമമാണ് പള്ളിക്കുന്ന് .
വരാക്കാരകും വരന്തരപ്പിള്ളികും ഇടയിൽ ആണ് ഈ ഗ്രാമം സ്ഥിതി ചെയ്യുന്നത്.
തിരുവളയനാട് ഭഗവതിക്ഷേത്രം
ഉത്തരകേരളത്തിൽ കോഴിക്കോട് ജില്ലയിൽ കോഴിക്കോട് നഗരപരിസരത്തുള്ള ആഴ്ചവട്ടം എന്ന സ്ഥലത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് തിരുവളയനാട് ഭഗവതിക്ഷേത്രം .
ഉഗ്രദേവതയായ ഭദ്രകാളി മുഖ്യപ്രതിഷ്ഠയായ ഈ ക്ഷേത്രത്തിൽ തുല്യപ്രാധാന്യത്തോടെ ശിവനും ഉപദേവതകളായി ഗണപതി , സപ്തമാതൃക്കൾ , വീരഭദ്രൻ , ക്ഷേത്രപാലൻ , ശാസ്താവ് , നാഗദൈവങ്ങൾ എന്നിവരും കുടികൊള്ളുന്നുണ്ട്.
സാമൂതിരി രാജവംശത്തിന്റെ കുലദേവതാക്ഷേത്രം എന്ന നിലയിൽ അതിപ്രസിദ്ധമാണ് ഈ ക്ഷേത്രം.
കേരളത്തിൽ രുരുജിത് സമ്പ്രദായത്തിൽ പൂജാവിധികൾ നടക്കുന്ന അപൂർവം ക്ഷേത്രങ്ങളിലൊന്നാണിത്.
കൊടുങ്ങല്ലൂർ , തിരുമാന്ധാംകുന്ന് , മാടായിക്കാവ് തുടങ്ങിയ ക്ഷേത്രങ്ങൾ പോലെ അതിഗംഭീരമായ ഒരു ഭദ്രകാളിസ്ഥാനമാണിവിടം.
ശാക്തേയസമ്പ്രദായത്തിൽ മദ്യവും മാംസവും ഉപയോഗിച്ച് പൂജ നടത്തുന്ന ക്ഷേത്രമാണിത്.
മകരമാസത്തിൽ കാർത്തിക നാളിൽ കൊടികയറി ഏഴുദിവസം നീണ്ടുനിൽക്കുന്ന ഉത്സവമാണ് ഈ ക്ഷേത്രത്തിലുള്ളത്.
ഈയവസരത്തിൽ ദേവിയെ വാളിൽ ആവാഹിച്ചെടുത്ത് അടുത്തുള്ള വട്ടോളി ഇല്ലത്തേയ്ക്ക് കൊണ്ടുപോകുകയും പകരം തളി ക്ഷേത്രത്തിൽ നിന്ന് ശിവനെ ഇങ്ങോട്ട് കൊണ്ടുവരികയും ചെയ്യുന്ന വിചിത്രമായ ഒരു ചടങ്ങ് ഈയവസരത്തിലുണ്ട്.
ദേവിയെ വിവാഹം ചെയ്യാനാണത്രേ മഹാദേവൻ ഇങ്ങോട്ട് വരുന്നത്.
എന്നാൽ, ആ സമയത്ത് ദേവി തീണ്ടാരിയാകുമെന്നും അതിനാൽ ഭഗവാൻ തിരിച്ചുപോകുമെന്നുമൊക്കെയാണ് കഥ.
ഈ ഉത്സവം കൂടാതെ കന്നിമാസത്തിൽ നടക്കുന്ന നവരാത്രിയും ഇവിടെ അതിവിശേഷമായി ആചരിച്ചുവരുന്നു.
തിരുവള്ളുവർ പ്രതിമ ഇംഗ്ലീഷ് വിലാസം https://ml.wikipedia.org/wiki/Thiruvalluvar_Statue
തത്ത്വചിന്തകനും
സ്വാഭാവശുദ്ധിയും ഉള്ള തമിഴ് കവിയും, തിരുക്കുറലിന്റെ എഴുത്തുകാരനും ആയ തിരുവള്ളുവരുടെ 133 അടി (40.6 മീ) ഉയരമുള്ള ശിൽപമാണ് തിരുവള്ളുവർ പ്രതിമ അല്ലെങ്കിൽ വള്ളുവർ പ്രതിമ.
കോറമാണ്ടൽ തീരത്ത് ഇന്ത്യൻ ഉപദ്വീപിന്റെ തെക്കേ അറ്റത്തുള്ള കന്യാകുമാരി പട്ടണത്തിനടുത്തുള്ള ഒരു ചെറിയ ദ്വീപിലാണ് ഇത് സ്ഥിതിചെയ്യുന്നത്.
അവിടെ രണ്ട് കടലുകളും (ബംഗാൾ ഉൾക്കടലും അറേബ്യൻ കടലും) ഒരു സമുദ്രവും (ഇന്ത്യൻ മഹാസമുദ്രം) സംഗമിക്കുന്നു.
ഇന്ത്യൻ ശിൽപിയായ ഡോ. വി. ഗണപതി സ്താപതിയാണ് പ്രതിമ നിർമ്മിച്ചത്.
ഇദ്ദേഹം ഇരൈവൻ ക്ഷേത്രവും , സൂര്യദേവൻെറ പ്രതിമ നിർമ്മിക്കുകയും 2000 ജനുവരി 1 മില്ലേനിയം ദിവസം അന്നത്തെ മുഖ്യമന്ത്രി എം. കരുണാനിധിയുടെ കാലത്ത് അനാച്ഛാദനം ചെയ്യുകയും ചെയ്തു.
ചിത്രശാല From the Ferry.
Night View പിന്നിൽ നിന്നുള്ള ദൃശ്യം അവലംബം Thiruvalluvar Statue, Kanyakumari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ The Tribune
തിരുവാണിയൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thiruvaniyoor_Gramapanchayat
എറണാകുളം ജില്ലയിൽ കുന്നത്തുനാട് താലൂക്കിൽ വടവുകോട് ബ്ളോക്കിലാണ് 21.91 ചതുരശ്ര കിലോമീറ്റർ വിസ്തൃതിയുള്ളതും തിരുവാണിയൂർ, പുത്തൻകുരിശ് എന്നീ വില്ലേജുകളിലായി വ്യാപിച്ചു കിടക്കുന്നതുമായ തിരുവാണിയൂർ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - ചോറ്റാനിക്കര, മുളന്തുരുത്തി, മണീട് പഞ്ചായത്തുകൾ വടക്ക് -വടവുകോട്-പുത്തൻകുരിശ് പഞ്ചായത്ത് കിഴക്ക് - മണീട്, പുത്തൃക്ക പഞ്ചായത്തുകൾ പടിഞ്ഞാറ് - ചോറ്റാനിക്കര, വടവുകോട്-പുത്തൻകുരിശ് പഞ്ചായത്തുകൾ വാർഡുകൾ കക്കാട് മറ്റക്കുഴി - വെൺമണി കോക്കാപ്പിള്ളി ചെമ്മനാട് സൗത്ത് ചെമ്മനാട് നോർത്ത് മോനിപ്പിള്ളി വെങ്കിട മരങ്ങാട്ടുള്ളി മരങ്ങാട്ടുള്ളി പഴുക്കാമറ്റം തിരുവാണിയൂർ സൗത്ത് തിരുവാണിയൂർ സിറ്റി കണ്ണ്യാട്ട് നിരപ്പ് വണ്ടിപ്പേട്ട വെണ്ണിക്കുളം മുരിയമംഗലം ഈസ്റ്റ് മാമല സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് വടവുകോട് വിസ്തീര്ണ്ണം 21.91 ചതുരശ്ര കിലോമീറ്റർ ജനസംഖ്യ 20,984 പുരുഷന്മാർ 10,550 സ്ത്രീകൾ 10,434 ജനസാന്ദ്രത 940 സ്ത്രീ : പുരുഷ അനുപാതം 989 സാക്ഷരത 91.99% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thiruvaniyoorpanchayat Archived 2010-09-24 at the Wayback Machine .
കോഴിക്കോട്‌ ജില്ലയിൽ വടകര പേരാമ്പ്ര റോഡിൽ പത്ത്‌ കിലോമീറ്റർ അകലെയുള്ള പ്രദേശമാണ് തിരുവള്ളൂർ .
"തിരുവള്ളുവർ" എന്ന നാമം ലോപിച്ചാണ് തിരുവള്ളൂർ എന്ന പേരുണ്ടായതെന്ന് പറയപ്പെടുന്നു.
തിരുവള്ളൂർ ഗ്രാമപഞ്ചായത്തിൽ ഇരുപതോളം വാർഡുകൾ ഉൾപ്പെടുന്നു.
കുറ്റ്യാടി നിയോജക മണ്ഡലത്തിലെ പ്രധാന ഗ്രാമപഞ്ചായത്തുകളിൽ ഒന്നാണ് തിരുവള്ളൂർ.
തിരുവള്ളൂർ പഞ്ചായത്തിനെ പ്രധാനമായും തോടന്നൂർ, കോട്ടപ്പള്ളി, ചാനിയം കടവ് എന്നിങ്ങനെ വേർതിരിച്ചിരിക്കുന്നു.
തിരുവള്ളൂർ കോട്ടയുള്ളപറമ്പ് ജുമാമസ്ജിദ്, തിരുവള്ളൂർ ശിവക്ഷേത്രം ഇവ പ്രസിദ്ധമാണ്.
മുസ്ലിം ലീഗ് , സി.പി.എം , കോൺഗ്രസ്സ് തുടങ്ങിയ രാഷ്ട്രീയ പാർടികൾ സജീവമായി പ്രവർത്തിക്കുന്നു.
പ്രധാന സ്ഥാപനങ്ങൾ ശാന്തിനികേതൻ ഹയർസെക്കന്ററി സ്‌കൂൾ തിരുവള്ളൂർ ഗ്രാമ പഞ്ചായത്ത്‌ കാര്യാലയം തിരുവള്ളൂർ ടെലഫോൺ എക്സ്ചേഞ്ച് തിരുവള്ളൂർ തപാൽ ഓഫീസ്‌ തിരുവള്ളൂർ നുസ്‌റത്തുൽ ഇസ്ലാം ഹയർസെക്കന്ററി മദ്‌റസ രജിസ്റ്റർ ഓഫീസ് തിരുവള്ളൂർ ↑
തിരുവാങ്കുളം ഇംഗ്ലീഷ് വിലാസം https://ml.wikipedia.org/wiki/Thiruvankulam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
എറണാകുളം ജില്ലയിലെ കണയന്നൂർ താലൂക്കിന്റെ പരിധിയിൽ വരുന്ന ഒരു ഗ്രാമമാണ് തിരുവാങ്കുളം .
2010 വരെ ഇത് ഒരു ഗ്രാമപഞ്ചായത്തായിരുന്നു.
പിന്നീട് ഈ പഞ്ചായത്തിനെ തൃപ്പൂണിത്തുറ നഗരസഭയിൽ ചേർക്കുകയുണ്ടായി.
തൃപ്പൂണിത്തുറ ഹിൽ പാലസ്, കൂടാതെ കൊച്ചി റിഫൈനറി , ഭാരത് പെട്രോളിയം , ഇന്ത്യൻ ഓയിൽ , ഹിന്ദുസ്ഥാൻ പെട്രോളിയം തുടങ്ങിയ കമ്പനികളും തിരുവാങ്കുളത്തിനു സമീപമാണ്.
പേരിന്റെ ഉത്ഭവത്തിനെക്കുറിച്ച് വ്യക്തതയില്ല.
തിരുവൻ എന്ന ദേവന്റെ നാമത്തിലുള്ള ക്ഷേത്രവും അതിന്റെ കുളവും ചേർന്ന നാമം തിരുവാങ്കുളം ആയതായി ചില ചരിത്രകാരന്മാർ കരുതുന്നു.
തിരുവാങ്കുളം ഗ്രാമത്തിന്റെ കിഴക്ക് ചിത്രപ്പുഴയും വടക്ക് ചമ്പക്കര കനാലും പടിഞ്ഞാറ് കണിയാപുള്ളി പുഴയും ഒഴുകുന്നു.
കൊച്ചി - മധുര ദേശീയപാത (NH-49) തിരുവാങ്കുളം ഗ്രാമത്തിലൂടെയാണ് കടന്നു പോകുന്നത്.
തിരുവാങ്കുളത്തുള്ള ആളുകളുടെ പ്രധാന വരുമാനമാർഗ്ഗം കൃഷിയാണ്.
കൂടാതെ ചില ചെറുകിട വ്യവസായ യൂണിറ്റുകളും ഇവിടെയുണ്ട്.
പ്രധാനമായി ഉള്ളത്, കുപ്പിയുടെ അടപ്പുകൾ ഉണ്ടാക്കുന്ന മൂന്നോ നാലോ യൂണിറ്റുകളാണ്.
സർക്കാർ ആഫീസുകൾ വില്ലേജ് ആഫീസ് മുനിസിപ്പാലിറ്റി ആഫീസ് മൃഗാശുപത്രി പ്രാഥമിക ആരോഗ്യ കേന്ദ്രം.
ഗവൺമെന്റ് സ്കൂൾ ആരാധനാലയങ്ങൾ
ക്ഷേത്രങ്ങൾ പാഴൂർമറ്റം മാരിയമ്മൻ കോവിൽ പെരുന്നിനാകുളം ശിവക്ഷേത്രം ശ്രീകൃഷ്ണ ക്ഷേത്രം തിരുവാങ്കുളം ശിവക്ഷേത്രം തിരുവാങ്കുളം മാരിയമ്മൻ കോവിൽ വയൽത്തൂർ ഭദ്രാക്ഷേത്രം കുന്നത്തുകുളങ്ങര കാവ്
ക്രിസ്ത്യൻ ആരാധനാലയങ്ങൾ മർത്തോമ്മാപള്ളി തിരുവാങ്കുളം കത്തോലിക്കാ പള്ളി വിനോദസഞ്ചാരം
തിരുവാങ്കുളം ഗ്രാമത്തിൽ സ്ഥിതി ചെയ്യുന്ന ഹിൽ പാലസ് മ്യൂസിയം ഒരു അറിയപ്പെടുന്ന വിനോദസഞ്ചാര ആകർഷണമാണ്.
തിരുവള്ളുവർ ഇംഗ്ലീഷ് വിലാസം https://ml.wikipedia.org/wiki/Tiruvalluvar കന്യാകുമാരിയിലെ തിരുവള്ളുവർ പ്രതിമ
തമിഴ് സാഹിത്യത്തിലെ ഇതിഹാസം എന്നു വിളിക്കുന്ന തിരുക്കുറൾ രചിച്ച തമിഴ് കവിയാണ്‌ തിരുവള്ളുവർ ( തമിഴ് : திருவள்ளுவர் ).
തിരുക്കുറലിലെ കാലഘട്ടപ്രകാരം തിരുവള്ളുവരുടെ കാലഘട്ടം ക്രിസ്തുവിനു മുൻപ് രണ്ടും ക്രിസ്തുവിനു ശേഷം 8-ഉം നൂറ്റാണ്ടുകൾക്കിടയിലാണെന്നു കരുതുന്നു .
പേര്‌ മൈലാപ്പൂരിലെതിരുവള്ളുവർ ക്ഷേത്രം
തിരുവള്ളുവർ എന്ന പേരു വന്നത് ശ്രീ എന്നതു പോലെ ബഹുമാനസൂചകമായി ഉപയോഗിക്കുന്ന തിരു എന്ന പദത്തിൽ നിന്നും വള്ളുവൻ എന്നതിന്റെ തമിഴ് ബഹുമാനസൂചക പദമായ വള്ളുവർ എന്നീ പദവും കൂടിച്ചേർന്നാണ്‌.
വള്ളുവർ എന്ന പേരിൽ ഒരു സമൂഹം ഉത്തരകേരളത്തിലുണ്ട്.
വള്ളുവനാടാണ് ഈ ദേശം.
വള്ളുവർ ഇന്ന് ദലിത് വിഭാഗത്തിൽപ്പെടുന്നു.
പന്തിരുകുലത്തിലെ വള്ളുവരാണ് ഈ വള്ളുവർ എന്ന് അഭിപ്രായമുണ്ട്.
ദലിത് വിഭാഗത്തിൽ പെടുന്ന ബൗദ്ധനാണ് വള്ളുവർ എന്ന് ഇത് വ്യക്തമാക്കുന്നു.
വിജ്ഞാനം ആർജിക്കുന്നവർ തദ്ദേശിയരാണെങ്കിൽ അത് മറച്ചുവയ്ക്കുന്ന പ്രവണത കലാകാം ബ്രാഹമണ പാരമ്പര്യം തിരുവള്ളുവർക്കു മേൽ ആരോപിക്കാൻ പലരും മുതിർന്നിട്ടുണ്ട്.
പൂർവ മീമാംസ ഘട്ടത്തിലെ ബഹുസ്വര ജ്ഞാനവൈവിധ്യത്തിന്റെ അടിസ്ഥാനത്തിൽ രൂപപ്പെട്ട വിജ്ഞാനത്തിന്റെ വികാസം തിരുക്കുറളിൽ ദർശിക്കാം.
തിരുക്കുറൾ
തിരുവള്ളുവർ തമിഴിൽ രചിച്ച പുരാതനമായ തത്ത്വചിന്താ ശാസ്ത്ര ഗ്രന്ഥമാണ്‌ തിരുക്കുറൾ ‍.
അവലംബം ↑ {{ cite journal }} : Cite has empty unknown parameter: | coauthors= ( help ) ↑ Caldwell, Robert.
A comparative grammar of the Dravidian or South-Indian family of languages.
London: Trübner.
തിരുവാടാനൈ ആദിരത്നേശ്വരർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Adhi_Ratneswarar_Temple
ഇന്ത്യയിലെ ഒരു സംസ്ഥാനമായ തമിഴ്‌നാട്ടിലെ തിരുവാടാനൈ പട്ടണത്തിൽ സ്ഥിതി ചെയ്യുന്ന ഒരു പ്രധാന ഹിന്ദു ക്ഷേത്രമാണ് ആദിരത്നേശ്വരർ ക്ഷേത്രം .
സംസ്ഥാനത്തെ നിരവധി ക്ഷേത്ര നഗരങ്ങളിൽ ഒന്നാണ് തിരുവാടാനൈ.
ഈ പ്രദേശം വില്വ വനത്താൽ മൂടപ്പെട്ടിരുന്നതായി വിശ്വസിക്കപ്പെടുന്നു.
അതിനാൽ ഇവിടം വില്വവനം എന്ന് വിളിക്കപ്പെടുന്നു.
മുനി ശാപത്തിലൂടെ ആനയുടെ ശരീരവും ആടിന്റെ തലയും ലഭിച്ച മഴയുടെ ദേവനായ വരുണന്റെ പുത്രനായ വാരുണി ഈ ക്ഷേത്രത്തിൽ ശിവനെ ആരാധിച്ചതിന് ശേഷം തന്റെ സാധാരണ രൂപം പ്രാപിച്ചെന്നാണ് ഐതിഹ്യം.
ഈ പുരാണ സംഭവത്തിൽ നിന്നാണ് പട്ടണത്തിന്റെ പേര് ഉരുത്തിരിഞ്ഞതെന്ന് വിശ്വസിക്കപ്പെടുന്നു (തിരു-പവിത്രം; ആടു-ആട്; ആനൈ-ആന; തിരുവാടാനൈ - ആടിൻ്റെ തലയുള്ള ആന അതിന്റെ യഥാർത്ഥ രൂപം വീണ്ടെടുത്ത പുണ്യസ്ഥലം).
സൂര്യൻ (സൂര്യൻ) ഇവിടെ ശിവന്റെ നീല വജ്ര പ്രതിമയെ ആരാധിച്ചിരുന്നതായി പറയപ്പെടുന്നു.
മുനി ബൃഘു (ബൃഘു മുനിവർ) ഇവിടെ ഭഗവാനെ ആരാധിച്ചിരുന്നതായും പറയപ്പെടുന്നു.
പാണ്ഡവരുടെ വനവാസ കാലത്ത് അർജ്ജുനന് പാശുപതാസ്ത്രം ലഭിച്ചത് പരമശിവനിൽ നിന്നാണെന്നാണ് മറ്റൊരു പ്രചാരത്തിലുള്ള വിശ്വാസം.
ആയുധം എങ്ങനെ ഉപയോഗിക്കണമെന്ന് അറിയാൻ തിരുവാടാനൈയിൽ വരാൻ ഭഗവാൻ അർജ്ജുനനോട് ആവശ്യപ്പെട്ടു.
തന്റെ ഭക്തിയുടെ അടയാളമായി, അർജ്ജുനൻ ക്ഷേത്രത്തിൽ ശ്രീകോവിൽ (സോമസ്‌കന്ദം) സ്ഥാപിച്ചു.
അവലംബം ചിത്രശാല Legend of the temple Festive image of the temple Pillared halls of the temple Deity in procession Processional deity going around the prakara Adhi Ratneswarar Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരുവല്ലാ ചേപ്പേടുകൾ ഇംഗ്ലീഷ് വിലാസം https://ml.wikipedia.org/wiki/Thiruvalla_copper_plates തിരുവല്ലാ ചേപ്പേടുകൾ
ഡി. ഒമ്പതാം  നൂറ്റാണ്ടുമുതൽ പതിനൊന്നാം നൂറ്റാണ്ടുവരെ പത്തനംതിട്ട ജില്ലയിലെ തിരുവല്ല ശ്രീവല്ലഭമഹാ ക്ഷേത്രത്തിനു ദാനം നൽകപ്പെട്ട ഭൂസ്വത്തിന്റെ വിവരങ്ങളും അവയുടെ വിനിയോഗം സംബന്ധിച്ച വ്യവസ്ഥകളും രേഖപ്പെടുത്തിയ ചെപ്പേടുകൾ ആണ് തിരുവല്ലാ ചേപ്പേടുകൾ .
ഈ ചെമ്പോലക്കൂട്ടം 12-14 നൂറ്റാണ്ടുകൾക്കിടയിലാണ് രചിക്കപ്പെട്ടത്.
ലിപി വടിവിൽ നിന്നും 1150-1200 കാലത്ത് പകർത്തിയതെന്നു കരുതാമെന്ന് ഡോ. നടുവട്ടം ഗോപാലകൃഷ്ണൻ അഭിപ്രായപ്പെടുന്നു.
പതിനെട്ട് ഇഞ്ച് നീളവും മുന്നേമുക്കാൽ ഇഞ്ച് വീതിയുമുള്ള ഇതിലെ ഭാഷ പ്രാചീനമലയാളവും ലിപി വട്ടെഴുത്തുമാണെന്ന് ഇതെപ്പറ്റി ഗവേഷണം നടത്തിയിട്ടുള്ള തിരുവല്ല പി. ഉണ്ണിക്കൃഷ്ണൻ നായർ രേഖപ്പെടുത്തിയിട്ടുണ്ട്.
ചെപ്പേടുകളുടെ എണ്ണം
ശേഖരത്തിൽ നാൽപത്തിമൂന്ന് പ്ലേറ്റുകൾ ആണുള്ളത്.
പ്ലേറ്റിന്റെ ഇരുവശത്തും എഴുത്ത് ഉണ്ട്.
അര ഡസനിലധികം പ്ലേറ്റുകൾ കാണാതായിട്ടുമൂണ്ട്.
ചെമ്പ് ഫലകങ്ങളുടെ ഉള്ളടക്കം വ്യത്യസ്ത കാലഘട്ടങ്ങളിലാണ് എഴുതിയത് എന്നു കാണാം.
പ്ലേറ്റുകൾ ശേഖരിക്കുകയും പുനഃക്രമീകരിക്കുകയും അവസാന തീയതിയിൽ മാറ്റം വരുത്തുകയും ചെയ്തിരുന്നു.
മധ്യകാല ക്ഷേത്ര ആചാരങ്ങൾ, ദേവതകൾ, ഉത്സവങ്ങൾ, ജാതികൾ, തൊഴിലുകൾ, വ്യക്തിപരമായ പേരുകൾ, പ്ലോട്ട് നാമങ്ങൾ, വിലകൾ എന്നിവയെക്കുറിച്ചുള്ള വിവരങ്ങളാണു പ്ലേറ്റുകളിൽ കാണുന്നത്.
രണ്ട് മുതൽ നാല്പത്തിനാല് വരെ  ഏടുകൾ ഇപ്പോൾ തിരുവനന്തപുരം മ്യൂസിയത്തിൽ സൂക്ഷിച്ചിരിക്കുന്നു.
ഇതിൽ  1, 4, 6, 7, 16, 32, 34, 41 എന്നീ ഏടുകൾ ലഭ്യമല്ല.
കേണൽ മൺറോയുടെ ഭരണകാലത്ത് (1811-14) പ്രധാന ക്ഷേത്രങ്ങൾ സർക്കാരിലേക്ക് എടുത്തതുമുതലായിരിക്കണം ചെപ്പേടുകൾ സർക്കാർ ഏറ്റെടുത്ത് തിരുവനന്തപുരം ട്രഷറിയിൽ സൂക്ഷിച്ചത്.
പിന്നീടവ മ്യൂസിയത്തിലേക്കു മാറ്റുകയായിരുന്നു.
പത്തില്ലത്തിൽ പോറ്റിമാരുടെ അധീനതയിൽ കഴിഞ്ഞിരുന്ന തിരുവല്ലാ ക്ഷേത്രത്തിലേയ്ക്ക്  ബ്രാഹ്മണരെ ഊട്ടുന്നതിനു  മാത്രമായി ഒരു ലക്ഷം പറ നെല്ല് വിളയുന്ന ഭൂമി ക്ഷേത്രത്തിനു ദാനം ലഭിച്ചിരുന്നതായി ഇതിൽക്കാണാം.
ഇരുപതിനായിരം പറ നെല്ലുവിളയുന്ന ഭൂമി നൈവേദ്യങ്ങൾക്കായി മാറ്റിവെച്ചിരുന്നതായും പൂജകൾക്കായി പ്രതിദിനം ഒമ്പതുപറ അരിയും നാലുനാഴി നെയ്യും ചിലവഴിച്ചിരുന്നതായും ഇതേ രേഖയിൽ കൊടുത്തിട്ടുണ്ട്.
ഉത്സവങ്ങൾ, മറ്റു വിശേഷദിവസങ്ങൾ എന്നിവ ആഘോഷിയ്ക്കുന്നതിനും 'ശാല'കളുടെ (വിദ്യാഭ്യാസ സ്ഥാപനം) നടത്തിപ്പിനും വെവ്വേറെ ഭൂമി ദാനമായി ക്ഷേത്രത്തിനു ലഭിച്ചിരുന്നു.
ചിലേടത്ത് ആതുരശാലയും പ്രവർത്തിച്ചിരുന്നു.
തിരുവല്ലാ ക്ഷേത്രത്തിന്റെ കീഴിലുള്ള മൊത്തം ഭൂമിയിൽ നിന്ന് പ്രതിവർഷം മൂന്ന് ലക്ഷം പറ നെല്ല് വരുമാനമായി ലഭിച്ചിരുന്നുവെന്ന് ഒരു  പഠനത്തിൽ കാണുന്നു.